CELEX: 62014CN0459
Language: et
Date: 2014-10-03 00:00:00
Title: Kohtuasi C-459/14: Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 3. oktoobril 2014  – Fadil Cocaj versus Bevándorlási és Állampolgársági Hivatal

12.1.2015   
            
            
               ET
            
            
               Euroopa Liidu Teataja
            
            
               C 7/12
            
         Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 3. oktoobril 2014 – Fadil Cocaj versus Bevándorlási és Állampolgársági Hivatal
   (Kohtuasi C-459/14)
   (2015/C 007/17)
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Közigazgatási és Munkaügyi Bíróság
   
      Põhikohtuasja pooled
   
   
      Kaebaja: Fadil Cocaj
   
      Vastustaja: Bevándorlási és Állampolgársági Hivatal
   
      Eelotsuse küsimused
   
   
               1.
            
            
               Mis on Euroopa Parlamendi ja nõukogu 29. aprilli 2004. aasta direktiivi 2004/38/EÜ (1) artikli 2 lõike 2 punktis b nimetatud registreerimise täpne sisu ja nõuded?
            
         
               2.
            
            
               Kuidas, mis vormis ja millise ametiasutuse juures peab olema toimunud Euroopa Parlamendi ja nõukogu 29. aprilli 2004. aasta direktiivi 2004/38/EÜ artikli 2 lõike 2 punktis b nimetatud registreerimine? Juhul kui registreerimine peab olema tehtud ametiasutuses, siis millistele tingimustele see asutus peab vormiliselt ja sisuliselt vastama?
            
         
               3.
            
            
               Kas eespool nimetatud direktiivi eelnimetatud sätet – arvestades artiklis 37 sätestatut – tuleb tõlgendada selliselt, et sätted kooselupartnerite kohta puudutavad ainult eri soost või ka samast soost kooselupartnereid?
            
         
               4.
            
            
               Juhul kui liikmesriigi õigusnormid annavad registreeritud kooselu partnerile direktiivi kohaldatavuse seisukohast perekonnaliikme staatuse, kas siis tuleb direktiivi tõlgendada selliselt, et see puudutab ainult eri soost kooselupartnereid?
            
         
               5.
            
            
               Kas direktiivi võib tõlgendada selliselt, et selle kohaldatavuse seisukohast tuleb registreeritud kooselusuhteks lugeda, kui isik on registreeritud liikmesriigi kooselusuhete registris?
            
         
               6.
            
            
               Kas direktiivi eespool nimetatud sätet võib tõlgendada selliselt, et juhul kui liikmesriigi õigusnormid ei loe registreeritud kooselusuhet abieluga kõikides aspektides võrdsustatuks, siis selline suhe ei saa mingil juhul olla aluseks perekonnaliikme staatusele, isegi mitte artiklis 37 sätestatut arvesse võttes?
            
         
               7.
            
            
               Kas direktiivi eespool nimetatud sätet võib tõlgendada selliselt, et abieluga võrdsustamine peab laienema kõikidele õiguslikele asjaoludele ja tagajärgedele? Kui need suhted ei pea olema täielikult võrdsustatud, siis milles need kaks staatust peavad kindlasti vastavuses olema?
            
         
               8.
            
            
               Kas direktiivi eespool nimetatud sätte kohaldatavuse seisukohast on ja saab olla tähendust sellel, et liikmesriigi õigusnormid teevad vahet ja kasutavad vahelduvalt mõisteid „registrisse kantud kooselusuhe” (bejegyzett élettársi kapcsolat) ja „registreeritud kooselusuhe” (regisztrált élettársi kapcsolat)?
            
         
               9.
            
            
               Kas direktiivi artiklit 37 võib tõlgendada selliselt, et neid liikmesriigi õigusnorme, mis ei kehtesta kooselusuhete suhtes tingimust, et neid tuleb käsitleda abieluga võrdsetena, tuleb lugeda artikli 37 kohaselt soodsamateks liikmesriigi õigusnormideks?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).